b'\n_START_ARTICLE_\nStrude\n_START_PARAGRAPH_\nEn Strude er en slags sort t\xc3\xb8jmaske, der tidligere blev brugt af kvinderne p\xc3\xa5 Fan\xc3\xb8.\n_START_SECTION_\nAnvendelse\n_START_PARAGRAPH_\nStruden blev brugt til at beskytte huden mod st\xc3\xa6rk sol og vind. Den bestod af en \xc3\xb8vre del, der d\xc3\xa6kker panden til \xc3\xb8jnene, og en nedre del, der d\xc3\xa6kkede underansigtet. Udtrykket "strude" bruges ogs\xc3\xa5 om en spids, og h\xc3\xa6nger sammen med den spids, der blev dannet af kl\xc3\xa6det ved kvindernes mund. Udtrykket bruges ogs\xc3\xa5 om en h\xc3\xa6tte med spids, strudh\xc3\xa6tte._NEWLINE_Struden bestod af en over- og underdel med udsk\xc3\xa6ring til \xc3\xb8jnene og med et opslag af kul\xc3\xb8rt stof. Delene var som regel foret med linned eller tilsvarende. Struden havde form som en slags maske og blev bundet eller h\xc3\xa6gtet i nakken, og n\xc3\xa5r det nederste stykke blev l\xc3\xb8ftet op og d\xc3\xa6kkede n\xc3\xa6sen, "strudede" det ud over l\xc3\xa6berne._NEWLINE_Struden beskyttede fan\xc3\xb8kvindernes teint mod vind, sand, regn og st\xc3\xa6rk sol, og den blev som regel altid brugt under markarbejde. Den var i aktiv brug indtil de f\xc3\xb8rste \xc3\xa5rtier af 1900-tallet, men anvendes i dag kun ved s\xc3\xa6rlige anledninger'